  Майя Бывальцева Удмуртиысь кык кибашлыос «Русь мастеровая» XVII огъяросси вожвылъяськонын «Инкуазь материалъёсын ужан» ӧрын Якшур-Бӧдьяысь Ольга Перевощикова но Киясаысь Нина Угланова нимысьтыз дипломъёс басьтӥзы. Со сярысь элькунысь Лулчеберетъя министерство ивортэ. Чеберлыко киужъёсъя усточиослэн вожвылъяськонзы Чувашиысь Мариинский Посад карын ортчиз. Отчы 31 улосвылъёсысь 80 кибашлыос пыриськизы. Быдэс нунал ӵоже соос Россиысь калыкъёслэсь вашкала йылолъёссэс, улонзэс но туала лулчеберетсэс возьматӥсь ужъёс лэсьтӥзы. Вожвылъяськонэ котькуд пыриськись адӟытонэ дасям ужъёсыныз тодматыны, творчествоез сярысь но удысэзлэн аспӧртэмлыкез сярысь возьматыны кулэ вал. Жюриен Россиысь калык суредась Николай Гущин кивалтӥз. Дунъясьёс 10 ӧръёсъя вормисьёсты бырйизы. Пусъём, 2018-тӥ арын Киясаысь Киужъёсъя юртысь ӧнерчи Нина Угланова Санкт-Петербургын «Русь мастеровая» огъяросси вожвылъяськоназы ас ӧраз нырысетӥ инты басьтӥз.  Тодэ вайытом, Удмуртиын нырысьсэ тужгес устозэ сиён-юон кузьымез (гастросувенирез) быръёзы.  Тегъёс: Лулчеберет Удмуртия Россия вожвылъяськон Кияса кибашлыос Якшур-Бӧдья  